Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: a szociális és családügyi miniszter a köztisztviselők jogállásáról szóló 1992. évi XXIII. törvény alapján nevezi ki.
Paragraph Index: 427

3. A Szolgálat operatív munkájába — a békéltetés, közvetítés, illetve döntőbíráskodás lebonyolításába (a kiválasztásba, az eljárásba, a tényleges békéltetésbe, közvetítésbe, illetve döntőbíráskodásba) — az OMT tagjai (a Kormány és az oldalak, illetve a szervezetek) és titkárai nem szólhatnak bele. Az évenkénti OMT előtti beszámoltatás módot ad arra, hogy a plenáris ülés értékelje a Szolgálat tevékenységét, és ha indokoltnak látja — konszenzussal — javaslatot tegyen személyi változtatásra, illetve a Szervezeti, Működési és Eljárási Szabályzat módosítására. A Szolgálat költségvetésének az ÁHT szabályozása szerinti megtervezéséért, felhasználásáért a Szolgálat igazgatója a felelős. A pénzügyi szabályok betartásának ellenőrzését az OMT bármely tagja kezdeményezheti az ÁSZ-nál.

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes